CELEX: C2006/178/06
Language: et
Date: 2006-07-29 00:00:00
Title: Kohtuasi C-517/04: Euroopa Kohtu (teine koda)  8. juuni 2006.  aasta otsus (College van Beroep voor het bedrijfsleven'i (Madalmaad) eelotsusetaotlus) — Visserijbedrijf D.J. Koornstra & Zn. VOF  versus  Productschap Vis (Liikmesriigis registreeritud kalalaeval krevettide transportimiselt võetav maks, mille eesmärk on samas liikmesriigis rahastada krevettide sõelumis- ja koorimisvahendeid — EÜ artikkel 25 — Tollimaksudega samaväärse toimega maks — EÜ artikkel 90 — Riigimaks)

29.7.2006   
            
            
               ET
            
            
               Euroopa Liidu Teataja
            
            
               C 178/4
            
         Euroopa Kohtu (teine koda) 8. juuni 2006. aasta otsus (College van Beroep voor het bedrijfsleven'i (Madalmaad) eelotsusetaotlus) — Visserijbedrijf D.J. Koornstra & Zn. VOF versus Productschap Vis
   (Kohtuasi C-517/04) (1)
   
   (Liikmesriigis registreeritud kalalaeval krevettide transportimiselt võetav maks, mille eesmärk on samas liikmesriigis rahastada krevettide sõelumis- ja koorimisvahendeid - EÜ artikkel 25 - Tollimaksudega samaväärse toimega maks - EÜ artikkel 90 - Riigimaks)
   (2006/C 178/06)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: Visserijbedrijf D.J. Koornstra & Zn. VOF
   
      Kostja: Productschap Vis
   Kohtuasja ese
   Eelotsusetaotlus — College van Beroep voor het bedrijfsleven — Maksu, mida peavad tasuma liikmesriigis äriühingud, kes transpordivad krevette selles liikmesriigis registreeritud laeval, kooskõla ühenduse õigusega, eriti EÜ artiklitega 25 ja 90 — Sellise äriühingu poolt mujal ühenduse piires teostatava krevetiveo eest tasumisele kuuluv maks — Krevettide sõelumise ja koorimise rahastamiseks selles liikmesriigis kogutav maks — Samaväärse toimega maks — Ettevõtjatele või toodetele kohaldatav maks?
   Resolutiivosa
   Maks, mida liikmesriigi avalik-õiguslik organisatsioon võtab samade kriteeriumide kohaselt siseriiklikule turule või teistesse liikmesriikidesse ekspordiks mõeldud omamaistelt toodetelt, kujutab endast EÜ artiklites 23 ja 25 keelatud tollimaksudega samaväärse toimega maksu, kui selle maksu tulust rahastatakse tegevust, millest saavad kasu üksnes siseriiklikule turule mõeldud omamaised tooted ja kui selle maksu tulu kasutamisest saadavad soodustused hüvitavad täielikult nimetatud toodete maksukoormuse. Seevastu juhul, kui soodustused, mida selle maksu tulu kasutamine annab siseriiklikul turul ümbertöödeldud ja turustatud omamaistele toodetele, hüvitavad üksnes osaliselt viimastel lasuva maksukoormuse, tähendab selline maks EÜ artiklis 90 ette nähtud diskrimineerimise keelu rikkumist.
   
      (1)  ELT C 69, 19.3.2005.